OpenLLM-France/wikimedia huggingface dataset:
# Jock Stein

John "Jock" Stein (Hamilton, Eskozia, 1922ko urriaren 5a - Cardiff, Gales, 1985eko irailaren 10a) eskoziar futbol jokalari eta entrenatzaile bat izan zen. Europako Futbol Txapelketa irabaztea lortu zuen lehenbiziko britainiar entrenatzailea bilakatu zen, 1967an Glasgow Celtic taldearekin. Horregatik, eskoziar talde honetako entrenatzaile eta jokalari mitikoetako bat da, ondorioz Celtic Park estadioan bere izena daraman harmaila bat dago.

## Kanpo estekak

* Datuak: Q355378
* Multimedia: Jock Stein / Q355378
# Jocotenango

Jocotenango Guatemalako herri bat da, Sacatepéquez departamendukoa. Antigua Guatemala hiritik gertu dago.

## Kanpo estekak

* Datuak: Q2607781
* Multimedia: Jocotenango / Q2607781
# Jocoro

Jocoro El Salvadorko Morazán departamenduko udalerri bat da. 2007ko erroldaren arabera 10060 biztanle zituen.

## Erreferentziak

* ↑ (Gaztelaniaz) Dirección General de Estadística y Censos. (2007). (pdf) VI Censo de Población y V de Vivienda 2007. (Noiz kontsultatua: 2020-05-05).

## Kanpo estekak

* Datuak: Q3808621
# Jockey

Jockeya zaldi lasterketetan lehiatzen den zaldizkoa da.

## Etimologia

Jockey hitza jatorriz eskoziarra zen Jack izenaren txikigarria zen. Beraz, Joantxu edo Jontxu bezala itzul zitezkeen. "Mutil edo bikotekidea" modu orokorrean ere erabiltzen da, 1520ko hamarkadatik aurrera behintzat. 1660ko hamarkadaz geroztik "lasterketetan zaldia gidatzen duen pertsona" izendatzeko erabili da, hau da, zaldizkoa. Ingelesaren argot amerikarrean, jock ("gizon atletikoa") hitzaren txikigarri bezala erabiltzen da.

## Ezaugarri fisikoak

Batez besteko jockeyak gorpuzkera arina baina atletikoa du eta normalean 49 eta 54 kg arteko pisua du. Lasterketaren araudiaren eta lasterketaren arabera, zaldiak 48 eta 61 kg arteko pisua eramaten dute, jockeyaren ekipoa barne.
Jockeyentzako altuera mugarik ez dagoen arren, orokorrean nahiko baxuak dira pisu mugak direla eta. Normalean 1,47 m eta 1,68 m artean neurtzen dute.
Jockey-eskola batzuek onartzeko gehienezko muga hau ezartzen dute: 22 urte, 1,60 metroko altuera eta 50 kg-ko pisua.

## Jockeyaren lana

Normalean ez dira enplegatuak izaten, baizik eta entrenatzaileek eta zaldi jabeek aukeratzen dituzte soldata bat gehi garaipen bakoitzeko aparteko kopuru baten truke. Lasterketetan zalditegiaren koloreak erakusten dituzte.
Sariak daude Sari Nagusiak eta Estatistika Nazionalak irabazi dituzten jockeyentzat.
* Datuak: Q846750
* Multimedia: Jockeys / Q846750
# Israel-Palestina Gatazka

    Artikulu hau Israel-Palestina gatazka historikoari buruzkoa da; egungo gerrari buruzkoa beste hau da: «2023ko Israel-Palestina gerra».
Israel-Palestina Gatazka Israelek eta Palestinako Estatuak XX. mendearen erdialdeaz geroztik elkarren aurka duten gatazka da.

## Aurrekariak

* XIX. mendearen bukaera – 1917: Otomandar Inperioaren nagusitasuna, Siriako Aiatolaren arabiarrak inperioaren menpe zeuden arabiarren multzoaren barruan ikusiak ziren, bereizi gabe. Aldi horretan, ezberdintasunak erlijiozkoak ziren, eta ez naziotasunezkoak.
* 1917 – 1948: Palestinako britainiar agintearen garaian, hala Palestinako arabiarrak nola juduak britainiar agintearen menpe zeuden. Garai hartan, etorkin juduak Europatik hara joan ziren eta desoreka demografikoa sortu zen. Liskarra Palestinako arabiar-judu gatazka izenaz zen ezaguna arabiarren eta britainiarren artean, eta Eretz Israelgo judu-arabiar gatazka izenaz juduen artean.

## Historia

Israel-Palestina Gatazkak aldi nagusi hauek izan ditu:
* 1948 – 1967: Israelgo estatua eta Sei eguneko gerra arteko aldia izan zen. Gero, 1948ko Arabiar-israeldar Gerraren ondoren, hiru aldeak hiru entitate politikootan bizi ziren: Israelgo estatua, Gazako zerrenda –Egiptok kontrolatuta– eta Mendebaldeko Erribera, Jordaniara batu zena.
* 1967: Sei Eguneko Gerra: Siria, Egipto, Jordania, Irak eta Israelen arteko gatazka.
** Lehen eguna: Israelek goizaldean alde guztietatik egindako aire erasoek arabiarrek zituzten hegazkinen bi heren suntsitu zituzten.
** Bigarren eguna: paraxutisten brigadaren Komando Nagusiak Scopus mendia (Jerusalem) berreskuratu zuen.
** Hirugarren eguna: Jerusalemgo Hiri Zaharra eskuratzea, Zisjordaniaren menpe Israelgo gobernu militarrak jarrita.
** Laugarren eguna: Israel Suezko kanala eremuraino iritsi zen.
** Bosgarren eguna: borrokek batez ere iparraldean segitzen zuten.
** Seigarren eguna: su-etena aldarrikatu zen, Israelek Golan okupatu zuen eta Jerusalem desmilitarizatu zuen.
* 1967 – 1993: Sei Eguneko Gerratik Osloko itunak arteko aldia. Gatazkaren partaideek Palestinaren banaketaz hitz egin zuten; artean Israelen menpe zegoen.
* 1993 – 2000: Osloko itunen eta bigarren Intifada arteko aldia. Israel eta Palestinako Aginte Nazionala –ia burujabea zen–entitate politikoak zeuden.
* 2000 – 2005: Bigarren Intifada eta Gazako zerrendatik Israelen aldebakarreko atzera-egitea arteko aldia.
* 2005 – 2023: Gazako zerrendatik Israelen aldebakarreko atzera-egitea ondorengo aldia. Atzera-egitea ondoren, Hamasek Fatah etsai politikoari Gazako zerrendako agintea kendu zion.
** 2014 Israel-Palestina Gatazkan
** 2015 Israel-Palestina Gatazkan
* 2023 - : 2023ko Israel-Palestina gerra, Gazako zerrendaren suntsipena, Hamasek egindako erasoen ondotik.

## Bake mugimenduak

* Gush Shalom
* Breaking the Silence
* Women Wage Peace

## Erreferentziak

* 1 2 (Ingelesez) «A History of Conflict: Introduction», A History of Conflict, BBC News.
* ↑ (Gaztelaniaz) Pedro Brieger: «Palestina, a 60 años del Nakba», YouTube.
* ↑ (Gaztelaniaz) «El difícil camino hacia la paz», YouTube (Visión 7 Internacional).

## Kanpo estekak

* Datuak: Q151622
* Multimedia: Israeli-Palestinian conflict / Q151622
# Israel Folau

Israel Folau (tongeraz: Isileli Folau; Minto, Hegoaldeko Gales Berria, 1989ko apirilaren 3a) australiar errugbilaria da, bai hamahiruko errugbian, bai hamabostekoan, aritu dena. Japoniako Errugbi Ligako Urayasu D-Rocksen jokatzen du 2021etik, hegaleko eta erdiko postuetan, eta Tongako selekzioan 2022tik.
Hamahiruko errugbian eta australiar futbolean jokatu ostean, hamabosteko errugbiko New South Wales Waratahsek kontratatu zuen 2013an. Urte bereko ekainaren 22an egin zuen debuta Australiako selekzioarekin, Brisbanen, British and Irish Lionsen aurka; 2013-2019 bitartean, 73 partida jokatu zituen Australiako talde nazionalarekin.
2019an, Australiako Errugbi Federazioak eten zuen haren kontratua, sare sozialetan mezu homofoboak argitaratu zituelako. 2020an hamahiruko errugbian jokatu zuen, Perpinyàko Dragons Catalans taldean, eta 2021ean hamabostekora itzuli zen, Japoniako Urayasu D-Rocksek kontrataturik. 2021ean World Rugbyk hautagarritasun arauak aldatu baitzituen, Tongako selekzioarekin jokatzeko aukera dauka, bere arbaso batzuk herrialde horretakoak direlako.

## Hamahiru errugbiko palmaresa
### Melbourne Storm

* National Rugby League
** finalista: 2008

### Australiako selekzioa

* Munduko Kopa
** finalista: 2008

## Hamabosteko errugbiko palmaresa
### Waratahs

* Super Rugby
** irabazlea: 2014

### Australiako selekzioa

* The Rugby Championship
** irabazlea: 2015
* Munduko Errugbi Kopa
** finalista: 2015

## Erreferentziak

* ↑ Première sélection pour Israel Folau avec les Tonga face aux Fidji. L’Équipe, 2022ko ekainak 20, lequipe.fr (Noiz kontsultatua: 2023-8-5).
* ↑ Israel Folau. en.espn.co.uk (Noiz kontsultatua: 2023-8-5).
* ↑ Rugby: Israel Folau va faire son retour international avec les Tonga. SudOuest, 2022ko maiatzak 27, sudouest.fr (Noiz kontsultatua: 2023-8-5).

## Kanpo estekak

* Datuak: Q3155646
* Multimedia: Israel Folau / Q3155646
# Israel Saria

Israel Saria (hebreeraz: פרס ישראל‎) Israelgo Estatuak emandako saria da. Urtero Independentziaren Egunean ematen dute Jerusalemgo Nazioarteko Konbentzio Zentroan, presidentea, lehen ministroa, Knesseteko presidentea eta Justizia Gorte Goreneko presidentea bertan zirela. Saria 1953an eman zuten lehen aldiz, garai hartan Hezkuntza ministro zen Ben-Zion Dinorren ekimenez.

## Saria

Saria lau arlo hauetan banatzen da:
* Humanitateak, gizarte-zientziak eta ikasketa juduak.
* Natura-zientziak eta zientzia zehatzak.
* Kultura, arteak, komunikazioa eta kirolak.
* Bizitza osoa eta nazioari egindako aparteko ekarpena (1972tik)
Israelgo herritarrek edo beren arloan bikaintasuna erakutsi zuten edo Israelgo kulturan asko lagundu duten erakundeek jasotzen dute saria. Epaile-batzordeek aukeratzen dituzte irabazleak, eta Hezkuntzako ministroari bidaltzen diote haien gomendioa. Batzordeak ad hoc dira, eta Hezkuntzako ministroak izendatzen ditu urtero kategoria bakoitzerako.
Saridun garrantzitsuenen artean Shmuel Yosef Agnon, Robert Aumann edota Ada Yonath nobel saridunak daude.

## Erreferentziak

* ↑ (Ingelesez) Reich, Bernard; Goldberg, David H.. (2016-8-30). Historical Dictionary of Israel. Rowman & Littlefield ISBN 9781442271852..

## Kanpo estekak

* Datuak: Q616568
* Multimedia: Israel Prize / Q616568
# Israel eta Libano arteko muga

Israel eta Libano arteko muga estatu bien arteko muga internazionala da.

## Historia

1923an, Libano Handia sortu ondoren, Frantziako (Libano Frantsesa) eta Erresuma Batuko (Palestinako Britainiar Mandatua) potentzia mandatarien arteko akordioaren bidez muga ezarri zuten, antzinako Otomandar Inperioaren lurraldeetan banatu zituzten Sykes-Picot Hitzarmenean oinarrituta bi potentzia horien eragin-eremuak ezarriz. 1947ko azaroaren 29an, Nazio Batuen Batzar Nagusiak Palestina banatzeko plana bozkatu zuenean, ibilbidea berretsi zuten.
Hala ere, 1948ko arabo-israeldar gerran, Israelek Galilea anexionatu zuen, Libanorekin muga egiten zuena eta Nazio Batuen Batzar Nagusiaren 181. Ebazpenean ezarritakoaren arabera, Arabiar Estatuaren parte izan behar zuena. 1949an Israel eta Libanoren arteko armistizio bat sinatu zutenean, mugatzat hartzen ez zuten armistizio lerro bat ezarri zuten. Israel hegoaldeko Libanotik erretiratu ondoren (Israelek 1978tik 2000ra okupatu zuena), NBEk beligeranteen arteko Bereizketa Lerro Urdina deiturikoa trazatu zuen, Libanok formalki hegoaldeko mugatzat onartu ez zuena.
1981ean Israelek 1967an Sei Eguneko Gerran konkistaturiko Golango Gainak bereganatu zituen. Libanok 2000. urtetik Golango gainetan dauden Shebaako etxaldeak erreklamatu ditu, Siriak hala adostuta.
Libanok Israelgo Estatua onartzen ez duenez, ez du harekin muga-hitzarmenik sinatu. Bi herrialdeak banatzen dituen lerroa, beraz, Lerro Urdina da, NBEk 2000an marraztutako lerroa, Israelgo Defentsa Indarrek herrialdearen hegoaldetik egindako erretiratzea erregistratzeko sortutakoa.

## Erreferentziak

* ↑ Pappe, Ilan. The Making of the Arab-Israeli Conflict, 1947–1951, I. B. Tauris; New Ed edition (Augusto 15, 1994), p. 3-4.
* ↑ Aruri, Naseer Hasan. Jordan: A Study in Political Development 1923–1965. The Hague: Martinus Nijhoff, 1972. p. 17.
* ↑ (Ingelesez) International Boundary Study - Israel-Lebanon Boundary, 15 February 1967. .
* ↑ (Ingelesez) SECURITY COUNCIL ENDORSES SECRETARY-GENERAL"S CONCLUSION ON ISR"LI WITHDRAWAL FROM LEBANON AS OF 16 JUNE - Meetings Coverage and Press Releases. .

## Ikus, gainera

* Israel eta Libano arteko mugako gatazka (2023-2024)

## Kanpo estekak

* Datuak: Q384982
* Multimedia: Israel-Lebanon border / Q384982
# Israel Nash

Israel Nash Gripka (Missouri, 1981eko urtarrilaren 5a-) abesti egile, abeslari eta gitarra jotzaile estatubatuarra da. Alternative country, rock psikodelikoa eta indie rock estiloak landutakoa, 2009an argitaratu zuen bere lehendabiziko diskoa, New York Cityra bizitzera joan eta hiru urtera. 2011ko amaieran Dripping Springs herrira (Texas) aldatu zuen bizitokia.
Joey McClellan, Eric Swanson, Aaron McClellan eta Josh Fleischmann bere bandakideak dira.

## Diskografia

* Ozarker (2023)
* Topaz (2021)
* Lifted (2018)
* Israel Nash's Silver Season (2015)
* Israel Nash's Rain Plans (August 19, 2014 / North America Release)
* Israel Nash's Rain Plans (2013)
* 2011 Barn Doors Spring Tour, Live in Holland (2011)
* Barn Doors and Concrete Floors (2011)
* New York Town (2009)

## Kanpo estekak

* (Ingelesez)Webgune ofiziala
* Datuak: Q2598662
* Multimedia: Israel Nash / Q2598662
# Iñaki Urrutia

    Artikulu hau dantzariari buruzkoa da; beste esanahietarako, ikus «Urrutia».
Iñaki Urrutia (Iruñea, 1980ko ekainaren 14a - ) Iruñeko dantzaria. 18 urte bete zituenean Madrilera joan zen dantza ikastera eta bereziki dantza klasikoan murgildu zen. Handik zuzenean Londresera abiatu zen. Han bere ikasketak osatu zituen eta sei urtez Europako hiriburu ezberdinetako Ballet Nazionaletan lanean ibili da.

## Kanpo estekak

* (Gaztelaniaz) Iñaki Urrutiari buruzko albistea dantzan.com webgunean.
* Datuak: Q12260073
# Iñaki Zabaleta

Iñaki Zabaleta Urkiola (Leitza, Nafarroa Garaia, 1952ko otsailaren 9a) euskal idazlea, kazetaria eta EHUko irakaslea da.

## Bizitza

Kazetaritzan doktorea da New Yorkeko Unibertsitatean.
1972-1982 bitartean Iruñeko Arturo Campion euskaltegian irakasle eta zuzendari izan zen, baita Egin egunkarian kazetari ere hainbat urtez.
Egun irakasle da Euskal Herriko Unibertsitatean.
Bereak dira Bertsoen ezpata (1979) eta Eskuaren fereka (1979, Xalbador saria) poesia-lburuak, 110 Street-eko geltokia (1985) eta Carloyn Meyer dantzaria (1986, Ignacio Aldecoa saria) narrazioak, eta Wilhelm von Humboldt: hezkuntza eta hizkuntza (2005) saiakera, besteak beste.
Bestalde, komunikazioaren eta irrati-telebistaren inguruan egindako lanen artean, aipagarriak dira: Komunikazioaren ikerkuntzarako metodologia (1997), El factor humano en radio y televisión (1994), Innovaciones tecnológicas en radio y televisión (1993), Los medios de comunicación de las lenguas minorizadas en la Unión Europea (2002), eta Ikus-entzunezko informazioaren teknologia (2003), besteak beste.

## Lanak
### Narrazioa

* 110. Street-eko geltokia (1986, Susa)
* Carolyn Meyer Dantzaria (1986, Arabako Foru Aldundia)

### Saiakera

* Azaletik eta azpitik (1999, Jakin)
* Adore politiko urria (2005, Jakin)
* Fraideen espiritua (2006, Jakin)

### Poesia

* Bertsoaren ezpata (1979, Elkar)
* Eskuaren fereka (1982, Hordago)

## Kanpo loturak

* Iñaki Zabaleta, Literaturaren Zubitegia.
* Iñaki Zabaleta, Inguma datu-basea.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260077
# Iñaki Zabala Goiburu

Iñaki Zabala Goiburu (Hernani, Gipuzkoa, 1970eko abuztuaren 15a) gipuzkoar futbolari ohia da, atzalari moduan aritzen zena. Errealan jokalatu zuen.

## Ibilbidea

2015ko Maiatzak 31n eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | UEFA | UEFA | Besteak | Besteak | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G |
| Sanse | 2.B | 1989/90 | 22 | 2 | - | - | - | - | - | - | - | - | 22 | 2 |
| Sanse | 2.B | 1990/91 | 30 | 1 | - | - | - | - | - | - | - | - | 30 | 1 |
| Sanse | 2.B | 1991/92 | 37 | 1 | - | - | - | - | - | - | - | - | 37 | 1 |
| Sanse | 2.B | 1992/93 | 33 | 2 | - | - | - | - | - | - | - | - | 33 | 2 |
| Sanse | Denera | Denera | 122 | 6 | - | - | - | - | - | - | - | - | 122 | 6 |
| Real Sociedad | 1. | 1992/93 | 1 | 0 | 1 | 0 | - | - | 0 | 0 | - | - | 2 | 0 |
| Real Sociedad | 1. | 1993/94 | 0 | 0 | 0 | 0 | - | - | - | - | - | - | 0 | 0 |
| Real Sociedad | 1. | 1994/95 | 0 | 0 | 0 | 0 | - | - | - | - | - | - | 0 | 0 |
| Real Sociedad | Denera | Denera | 1 | 0 | 1 | 0 | - | - | 0 | 0 | - | - | 2 | 0 |
| Deportivo Aragon | 2.B | 1994/95 | 19 | 1 | - | - | - | - | - | - | - | - | 19 | 1 |
| Deportivo Aragon | Denera | Denera | 19 | 1 | - | - | - | - | - | - | - | - | 19 | 1 |
| Andorra | 2.B | 1995/96 | 30 | 0 | 4 | 0 | - | - | - | - | - | - | 34 | 0 |
| Andorra | Denera | Denera | 30 | 0 | 4 | 0 | - | - | - | - | - | - | 34 | 0 |
| Ibilbide osoan | Ibilbide osoan | Ibilbide osoan | 172 | 7 | 5 | 0 | - | - | 0 | 0 | - | - | 177 | 7 |

## Kanpo estekak

* (Gaztelaniaz) Jokalariaren profila Errealeko webgunean
* Datuak: Q11927040
# Iñaki Viñaspre

Iñaki Viñaspre (Abetxuku, Araba, 1984) bertsolaria da, Arabako Eskolarteko txapelduna bi aldiz izandakoa eta 2015ean Arabako Bertsolari Txapelketako buruz burukoa jokatu zuen, eta 2019an txapelduna izan zen.

## Biografia

2005ean Arabako Bertsolari Txapelketaren finalerako sailkatu zen lehenengo aldiz, eta ordutik urtero finalista izan da. 2015eko Txapelketan buruz burukoa jokatu zuen Manex Agirrerekin. Bertsoaren inguruko modalitate ugari landu ditu, esate baterako Bertso Rap, Bertso Tavern, Bertxorakeritan... Eskolarteko txapelketetan gai-jartzailea eta epailea izan da eta eskoletan ere bertsolaritza klaseak eman ditu.
2019an, aldiz, 2015eko finalista berdinak izan ziren baina oraingo honetan Viñasprek Agirreri irabazi zion.

## Lorpenak

* Arabako Bertsolari Txapelketa (1): Txapelduna 2019an eta bigarrena 2015ean.
* Arabako Binakako Txapelketa (0): Bigarrena 2021ean, Unai Andarekin batera.
* Arabako Eskolarteko Bertsolari Txapelketa (1): 2002

## Kanpo loturak

* Iñaki Viñaspre Bertsozale Elkartearen webgunean
* Datuak: Q12260075
# Iñaki Zarraoa

Iñaki Zarraoa Zabala (Bizkaia) euskal herritar politikari jeltzale bat da. 1991-1999 bitartean EITBko zuzendaria izan zen, karguan Andoni Ortuzarrek ordezkatu zuen.
Ondoren, 1999-2007 biartean Getxoko alkatea izan zen, 1999an EAJ ordezkatuz eta 2003an EAJ-EA ordezkatuz, 2007an alkatetzan EAJko Imanol Landak ordezkatu zuelarik.

## Kanpo estekak

* Iñaki Zarraoaren biografia irakurgai. Auñamendi Entziklopedia. Euskomedia.org (Gaztelaniaz)
* Datuak: Q12260076
# Iñaki Zelaia

Iñaki Zelaia Irazusta (Hernani, 1973) bertsolari gipuzkoarra da.

## Ibilbidea

Herri Irratiko bertso programak entzunez bertsozaletu zen eta gaur egun Hernaniko bertso eskolako kidea da. 1995ean Gipuzkoako Txapelketako finalean izan zen eta seigarren egin zuen. 2009an Txapelketa Nagusi bikaina egin zuen eta finalaurrekoetako sailkapenean hamargarrena izan zen. Txapelketa hartan Bilboko saioa irabazi zuen eta gasteizkoan bigarren egin zuen.

## Palmaresa
### Txapelketak

* Bertsolari Txapelketa Nagusia
** finalaurrekoak, bigarren itzulia (1): 2009
* Gipuzkoako Txapelketa
** finalista (1): 1995

### Sariak

** Lizardi saria (1): 1991
** Orixe saria (1): 2008

## Erreferentziak

* ↑ Elkartea, Xenpelar Dokumentazio Zentroa-Bertsozale. «Iñaki Zelaia - Biografiak - BDB. Bertsolaritzaren datu-basea» bdb.bertsozale.eus (Noiz kontsultatua: 2022-12-07).
* ↑ Berria. «Iñaki Zelaia ere finalaurrekoetara, Bilbon irabazita» Berria (Noiz kontsultatua: 2022-12-07).
* ↑ «Iñaki Zelaiak irabazi du Orixe Saria» El Diario Vasco 2018-05-28 (Noiz kontsultatua: 2022-12-07).

## Kanpo estekak

* Datuak: Q115589404
# Jefferson udalerria, Huntington konderria (Indiana)

Jefferson udalerria Ameriketako Estatu Batuetako Indiana estatuko udalerri bat da, Huntington konderrian. Azken zentsuaren arabera 744 biztanle zituen, 36.2 milia karratu (94 km$^2$) eremuan.

## Ekonomia

2020ko zentsuaren arabera, Jefferson udalerriak 285 etxebizitza zeuden. Per capita diru-sarrerak 29.987 estatubatuar dolar ziren.

## Kanpo estekak

* Datuak: Q5473430
# Jefferson udalerria, Johnson konderria (Iowa)

Jefferson udalerria Ameriketako Estatu Batuetako Iowa estatuko udalerri bat da, Johnson konderrian. Azken zentsuaren arabera 4.264 biztanle zituen.

## Ekonomia

2020ko zentsuaren arabera, Jefferson udalerriak 1680 etxebizitza zeuden. Per capita diru-sarrerak 54.979 estatubatuar dolar ziren.

## Kanpo estekak

* Datuak: Q9040714
# Jefferson udalerria, Lee konderria (Iowa)

Jefferson udalerria Ameriketako Estatu Batuetako Iowa estatuko udalerri bat da, Lee konderrian. Azken zentsuaren arabera 1.381 biztanle zituen.

## Ekonomia

2020ko zentsuaren arabera, Jefferson udalerriak 540 etxebizitza zeuden. Per capita diru-sarrerak 29.937 estatubatuar dolar ziren.

## Kanpo estekak

* Datuak: Q10774065
# Jefferson udalerria, Kosciusko konderria (Indiana)

Jefferson udalerria Ameriketako Estatu Batuetako Indiana estatuko udalerri bat da, Kosciusko konderrian. Azken zentsuaren arabera 1.963 biztanle zituen, 31.52 milia karratu (81.6 km$^2$) eremuan.

## Ekonomia

2020ko zentsuaren arabera, Jefferson udalerriak 550 etxebizitza zeuden. Per capita diru-sarrerak 21.236 estatubatuar dolar ziren.

## Kanpo estekak

* Datuak: Q6175651
# Jefferson udalerria, Logan konderria (Ohio)

Jefferson udalerria Ameriketako Estatu Batuetako Ohio estatuko udalerri bat da, Logan konderrian. Azken zentsuaren arabera 3.028 biztanle zituen, 37.5 milia karratu (97 km$^2$) eremuan.

## Ekonomia

2020ko zentsuaren arabera, Jefferson udalerriak 1232 etxebizitza zeuden. Per capita diru-sarrerak 36.114 estatubatuar dolar ziren.

## Kanpo estekak

* Datuak: Q6175655
* Multimedia: Jefferson Township, Logan County, Ohio / Q6175655
# Jefferson udalerria, Louisa konderria (Iowa)

Jefferson udalerria Ameriketako Estatu Batuetako Iowa estatuko udalerri bat da, Louisa konderrian. Azken zentsuaren arabera 211 biztanle zituen.

## Ekonomia

2020ko zentsuaren arabera, Jefferson udalerriak 115 etxebizitza zeuden. Per capita diru-sarrerak 30.611 estatubatuar dolar ziren.

## Kanpo estekak

* Datuak: Q9040718
# Jefferson udalerria, Henry konderria (Iowa)

Jefferson udalerria Ameriketako Estatu Batuetako Iowa estatuko udalerri bat da, Henry konderrian. Azken zentsuaren arabera 1.438 biztanle zituen.

## Ekonomia

2020ko zentsuaren arabera, Jefferson udalerriak 573 etxebizitza zeuden. Per capita diru-sarrerak 27.917 estatubatuar dolar ziren.

## Kanpo estekak

* Datuak: Q11694173
# Jefferson udalerria, Jay konderria (Indiana)

Jefferson udalerria Ameriketako Estatu Batuetako Indiana estatuko udalerri bat da, Jay konderrian. Azken zentsuaren arabera 684 biztanle zituen, 35.16 milia karratu (91.1 km$^2$) eremuan.

## Ekonomia

2020ko zentsuaren arabera, Jefferson udalerriak 229 etxebizitza zeuden. Per capita diru-sarrerak 30.463 estatubatuar dolar ziren.

## Kanpo estekak

* Datuak: Q261956
# Jefferson udalerria, Knox konderria (Ohio)

Jefferson udalerria Ameriketako Estatu Batuetako Ohio estatuko udalerri bat da, Knox konderrian. Azken zentsuaren arabera 768 biztanle zituen, 32.9 milia karratu (85 km$^2$) eremuan.

## Ekonomia

2020ko zentsuaren arabera, Jefferson udalerriak 175 etxebizitza zeuden. Per capita diru-sarrerak 23.787 estatubatuar dolar ziren.

## Kanpo estekak

* Datuak: Q6175649
* Multimedia: Jefferson Township, Knox County, Ohio / Q6175649
# Jefferson udalerria, Jackson konderria (Ohio)

Jefferson udalerria Ameriketako Estatu Batuetako Ohio estatuko udalerri bat da, Jackson konderrian. Azken zentsuaren arabera 3.509 biztanle zituen, 36.9 milia karratu (96 km$^2$) eremuan.

## Ekonomia

2020ko zentsuaren arabera, Jefferson udalerriak 1336 etxebizitza zeuden. Per capita diru-sarrerak 24.749 estatubatuar dolar ziren.

## Kanpo estekak

* Datuak: Q6175641
* Multimedia: Jefferson Township, Jackson County, Ohio / Q6175641
# Hypochasmia

Hypochasmia Lecithoceridae familiako tximeleta genero bat da. Bere espezie tipoa Hypochasmia cirrhocrena da.

## Espezieak

| Espeziea | Irudia | Egoera |
| Hypochasmia cirrhocrena | | daturik gabe |

## Kanpo estekak

* Datuak: Q22286837
# Iribarren (Otsagabia)

    Artikulu hau Otsagabiko auzoari buruzkoa da; beste esanahietarako, ikus «Iribarren».
Iribarren Otsagabiko auzoa da, Anduña errekaren ipar-mendebaldean eta Zatoiaren ekialdean kokatutakoa. Ibai honen bestaldean Urrutia dauka, eta zubi baten bidez harekin lotuta dago.
Bere aldean, Labaria auzoak ekialdean Irigoiendik banatzen du.

## Kanpo estekak

* Datuak: Q12259741
# Iriberri

Iriberri izen bereko toki bat baino gehiago izan daiteke:
* Iriberri: Arangurengo herri hustua.
* Iriberri: Elortzibarko herri hustua.
* Iriberri: Orbaibarreko Hiriberri herriaren espainierazko izena.
* Iriberri-Sastoia: Urraulgoitiko herri hustua.

## Ikus, gainera

* Hiriberri